Cesarhanmun/geonobi-data huggingface dataset:
地名: 咸陽 (慶尚道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 盈德 (慶尚道, 縣（令）)
年: 1418.0

○上王引見朴訔、趙末生、李明德、元肅曰: "尙仁、李灌罪重, 卽今宜死, 沈泟、朴習比之尙仁似輕。 魁首沈溫未還, 姑留對正如何? 否則無乃有愧於人心天意乎?" 訔曰: "欲對正則存尙仁, 刑三人可也, 然沈溫所犯, 事證明白, 何必對正? 留之不可。 且共謀叛者, 不分首從, 何有差等?" 於是, 義禁府啓: "獄多困苦, 請速行刑。" 命尙仁依律, 習、灌、泟皆處斬, 四人父子免絞爲奴, 赦慤、知止、達生義禁府又啓: "罪人父子, 旣免刑戮, 宜籍家産。 慤、知止、達生皆不可赦。" 從之。 乃命慤等竝命免杖配外, 慤、知止皆配前所。 會百官, 轘尙仁, 斬習、灌、泟于西郊。 上欲謁文廟, 已諏吉矣。 以尙仁等就刑停之。 配尙仁弟尙信于寧海, 尙禮于務安, 尙呂于瑞山, 尙望于丹陽, 子長生于盈德; 習子義孫于南海, 義甫于光陽; 灌子紹仁于蔚山, 兄鑰于通川, 竝沒爲官奴。 又配灌叔父元緝于平海, 元綱于長鬐, 姪末漢于巨濟, 伯長于長興; 泟兄僧道生于瓮津, 仁鳳于海珍, 澄于東萊, 姪石雋于樂安; 溫孼子長守于泗川; 成達生于三陟。 習在獄中已死矣, 尙仁升車大呼曰: "我實無罪, 不堪箠楚而死。" 後卞季良啓於上曰: "戊戌之獄, 臣爲義禁府提調, 許遲語諸提調曰: ‘當壓膝朴習。’ 諸提調曰: ‘諾。’ 於是壓之, 卽承服。 上王亦以習罪爲疑, 朴訔復請, 乃誅之。" 又曰: "許遲不久而死, 其報施之不差如此。"
地名: 盈德 (慶尚道, 縣（令）)
年: 1452.0

○己酉/議政府據刑曹呈啓(啓): "慶尙道
              盈德縣私奴末應巨乙吐, 罵辱本邑守令, 傷風敗俗, 請勿論赦前, 黜鄕瀦宅。" 又啓: "平安道因旱, 年穀不熟, 加以支待中朝使臣, 嫁良夫所生續案及軍案, 請待來秋成籍。" 皆從之。
地名: 盈德 (慶尚道, 縣（令）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 盈德 (慶尚道, 縣（令）)
年: 1459.0

○傳旨義禁府曰: "官奴永屬宦者茂朱
              鄭存、寧海
              柳漢、珍島
              劉進、濟州
              金潔、盈德
              吳栗山等放送, 還給家産從仕。 珍島
              金革ㆍ鄭福ㆍ趙生、巨濟
              李孝智ㆍ李春ㆍ文仲善、南海
              李岡、康津
              化繼山、河東
              安遇祥、金山
              黃思義、固城
              朴存壽、南海
              崔岑、旌義
              黃義之ㆍ朴漢、泗川
              金德恭、咸悅
              李澗、咸從
              金從直等, 自願外方移, 永屬木川
              崔濕, 外方從便。"
地名: 盈德 (慶尚道, 縣（令）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 盈德 (慶尚道, 縣（令）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 盈德 (慶尚道, 縣（令）)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 盈德 (慶尚道, 縣（令）)
年: 1481.0

○癸丑/御經筵。 講訖, 大司諫金碏、掌令李仁錫啓曰: "奉繪, 論以嫡子, 臣意以謂, 其父於臧獲文券, 稱繪爲妾子, 而繪自着名於券, 其爲妾子, 明矣。" 上曰: "奉繪, 以內禁衛, 歷任盈德、博川。 內禁衛, 擇世係尙矣, 又其時, 有竝畜二妻之法, 其父後娶李氏爲妻, 無乃寵其李氏, 以一時愛憎, 爲之妾子乎? 其父稱妾子, 使之署名, 則爲子者, 勢不敢逆矣。" 仍問左右, 領事尹弼商對曰: "奉繪之母, 乃鄕吏女也, 後娶李氏, 世族也。 其父鍾愛李氏, 以繪爲妾子也。 世俗, 以愛憎, 而亂嫡妾之分者, 多有之, 況其時有竝畜二妻之法乎?" 上曰: "以文券言之, 則稱其妾子, 以情理言之, 則嫡子明矣。" 同知事李克基曰: "金崙不服收養母之喪, 司憲府請罪, 而反立士大夫, 爲賤人收養, 不得服喪之法, 臣意以謂未便。 乳母, 婢子也, 而猶有七日之服, 況收養父母, 不服喪可乎?" 上曰: "已與大臣臺諫, 議定矣。" 仍問左右, 弼商曰: "士大夫服賤人之喪, 廉恥道喪。 雖不立法, 爲養子者, 如其賢, 則當服心喪三年矣。" 仁錫曰: "士大夫服賤人之喪, 則尊卑之分, 安在?" 克基曰: "得奴婢財物, 而曾不爲一日之喪, 無乃太薄乎?" 上曰: "果如是也, 其更議以啓。"
地名: 盈德 (慶尚道, 縣（令）)
年: 1497.0

○判中樞府事李克均啓: "慶安一路, 廣州
              德豐驛元居三戶, 慶安驛元居五戶, 利川
              阿川驛元居三戶, 吾川驛元居五戶, 陰竹
              留春驛元居六戶, 驪州
              新津驛元居八戶, 楊花驛元居五戶, 安平驛元居三戶。 《大典》例錄小路, 而慶尙道
              安東都會進上, 盈德別進上, 皆由此路, 倭人之行及英陵獻官、執事絡繹不絶。 各驛立馬者少, 奔馳無暇, 將不能支。 前日受敎內: ‘凋殘各驛, 有助役正兵。’ 《續錄》頒降後, 竝皆停罷。 臣意, 德豐、慶安、阿川、吾川、留春隷(良寸道)
                  〔良才道〕
                
              , 楊花、新津、安平隷平丘道, 慶安驛丞權罷爲便。 且倭人所經安平、新津、阿川、慶安、德豐依前受敎, 加助役正兵何如? 且良才一路, 佐賛、分行兩驛凋弊尤甚。 慶尙、忠淸兩道進上及倭人使客連絡, 驛吏勢不能當, 則逃散不現, 其蘇復條件, 令該曹磨鍊何如? 且臣於道路, 見甲山、三水入居者, 携持老少, 跋涉甚苦。 況今永安道窮陰積雪, 冱寒倍他, 其未發本家者, 許令明春入送。 又抄出其戶, 以屬殘驛何如?" 知事洪貴達曰: "臣頃者以英陵獻官, 往還驪州、廣州, 各驛凋弊, 正如克均所啓。 大抵驛吏不得一日休息, 凋殘無怪。 若不以時救之, 終至於人物盡散, 然後欲施蘇復之策難矣。 成宗朝臣啓佐賛、分行兩驛凋弊, 命下兵曹議蘇復。 兵曹請各給富實入居十戶, 已有成命, 未及施行, 各道入居, 命盡入甲山、三水, 故兩驛時未入一戶。 近臣復過兩驛, 凋弊倍舊。 臣見察訪問曰: ‘前此驛路弊事, 察訪直啓有例。 兩驛凋弊如此, 何不啓之?’ 察訪曰: ‘今不得爾。’ 又問曰: ‘何不報監司?’ 察訪曰: ‘我則人微, 監司事繁, 雖報之, 豈得施行? 是若選有名朝士爲察訪, 則(則)庶有爲矣。’ 臣意亦以爲然。 前者以黃海道七站及京畿
              迎曙等路凋弊, 擇秩高有名朝士爲察訪, 其後頗有蘇復。 今良才察訪亦請擇遣。" 命議于大臣。 尹弼商、盧思愼、魚世謙、鄭文炯、韓致亨、盧公弼、許琛、李淑瑊議: "分設驛丞、察訪, 《大典》所載, 不可以一時之弊, 輕易紛更。 且三水、甲山, 防禦最緊, 人物死亡殆盡, 宜急徙民以實之, 不宜分入各驛。 但如克均所啓, 則不可不救。 然諸驛皆有人馬位田, 又有奴婢助役, 而獨慶安一路凋弊尤甚, 未知其由。 其受弊之由, 救弊之策, 令其道觀察使, 備細訪問, 磨鍊啓聞後, 更議爲便。 洪貴達所啓良才道察訪, 以秩高有名朝士差遣事, 令銓曹便否磨鍊, 施行何如?" 從之。
地名: 盈德 (慶尚道, 縣（令）)
年: 1592.0

○金睟馳啓曰: "盈德縣令安璡, 守城形止報狀持來人, 登山夜行, 二十日得到臣處。 詳問左道成敗, 則東海一帶, 長鬐以上安東、靑松、眞寶、奉化、禮安、榮川、醴泉、豐基外, 彦陽一路, 蔚山、慶州、永川、新寧、義興、義城、軍威、比安, 亦已焚蕩, 賊徒橫行, 牛輸馬載, 連絡道路, 監司、兵ㆍ水使、防禦使、助防將, 亦不知所去處, 各處守令, 擧皆逃竄。 右道則居昌、安陰、咸陽、山陰、丹城、河東、昆陽、泗川、晋州外, 其餘皆經賊鋒, 南海島, 則雖未經賊, 軍糧、軍器, 全羅左水使
                【此事金誠一書狀中亦有。 左水使及李舜臣也。】
              先自焚燒, 已爲空城。 星州之賊, 其數不多, 曹大坤專力措捕, 來犯南邊之賊, 水使元均率諸將, 合力措捕。 臣則雖無所率之軍, 義不忍退守本道, 只率軍官守令輩八十餘人, 約與全羅監司李洸合勢, 共向京師, 馳到咸陽, 伏見李洸所通聖敎, 有云: ‘倭奴充斥近畿, 不得已駐箚松都, 號令四方, 以期勦滅, 卿其密通于慶尙右道, 使之急急掃境來援。’ 臣伏讀聖諭, 五內焚裂, 不覺聲淚俱發。 本月十八日, 直到全州, 今向振威矣。"
地名: 盈德 (慶尚道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 盈德 (慶尚道, 縣（令）)
年: 1623.0

○以李元翼爲領議政。 元翼忠貞淸白, 自先朝入相, 負一國重望。 昏朝臨海之獄, 首陳全恩之義。 廢論方張之初, 又上箚, 極陳盡孝之道, 兇徒深嫉之, 幾不得保, 謫洪川五年, 放歸田里。 至是, 復拜首揆, 朝野相慶。 上遣承旨趣召, 入城之日, 都民加額以迎。 以李廷龜爲禮曹判書。 廷龜天資溫厚, 氣度明爽, 早以文章華國。 名聞中國, 光海幽閉大妃於西宮, 廷龜與鄭曄詣西宮肅謝。 西樞時, 因旱閉南門, 見宮庭草沒, 相對泣曰: "不須閉開門, 但開閉門, 則天乃雨。" 爾瞻聞之, 大怒。 又不參廢母庭請, 兇徒論以重律, 遂出郊竢命。 及弘立降虜, 天朝有差官査罪之擧, 廟堂議遣使辨誣, 而非廷龜, 莫可, 遂起廢遣之, 臺諫猶請罪不已, 光海峻批以斥之。 反正之夜, 卽命召之, 不進。 李貴送其子具告之, 詰朝乃至。 擧義諸人, 頗不悅, 而論者多其臨事從容。 以韓浚謙爲領敦寧府事。 浚謙重厚有德量, 素負將相之望, 受宣廟保護大君之命。 光海時, 坐謫, 辛酉冬, 因奴賊入搶林畔, 起拜都元帥, 開府關西。 至是, 以國舅召拜是職。 以吳允謙爲大司憲。 允謙爲人端重溫雅, 早游成渾之門, 從事性理之學, 渾亟稱之。 嘗奉使日本, 氷蘗自持, 異國亦起敬焉, 庚申以後, 赴京由海路, 臨遣使臣, 人皆厭避, 允謙承命卽行。 光海嘉奬曰: "人臣分義, 當如是也。" 及竣事東還, 遇風船幾覆, 舟人擧皆號哭, 允謙奉持皇勑, 顔色不變, 人益服其有特操焉。 至是, 首拜都憲, 皆稱其得人。 以徐渻爲刑曹判書。 渻沈毅厚重, 自少以大器稱, 廢朝時, 與申欽等同被罪, 在謫累年, 至是, 遂起用之。 以鄭經世爲副提學。 經世精敏有才, 且通經術, 負一時重望。 光海時, 被斥家居, 至是, 首拜論思之長, 人稱其得人。 以李睟光爲都承旨。 晬光爲人溫粹, 言論平正, 博觀群書, 文章精麗。 癸丑之後, 不樂仕宦, 屛居田舍, 士望甚重, 至是, 首拜銀臺之長。 以朴東善爲大司諫。 東善天資和厚, 遇事剛直, 曾在濁世, 守正不撓。 廢母庭請之日, 下吏僞書其名於進參之列, 東善覺之, 卽自明其不參, 人以爲難。 與其子炡, 同參義謀。 以金德諴爲執義。 德諴爲人剛直廉潔, 起自草萊, 爲名流所重。 戊午廢母收議時, 以一片愛君之心, 與李恒福、鄭弘翼一也爲對, 兇徒深嫉之。 初竄北邊, 旋移南荒, 至是, 首以憲職召之。 以李命俊、金長生爲掌令。 命俊爲人剛直, 律身淸苦, 癸丑, 坐庶弟之獄, 謫盈德, 聞李恒福諫廢大妃竄北塞, 草疏抗論, 辭極痛切, 縣宰不敢上, 聞者悚然, 至是, 召以憲職。 長生天資敦厚和粹, 早事李珥, 潛心學問, 爲世大儒, 癸丑之獄, 庶弟兩人被告, 光海親問上變人曰: "金某亦預知否?" 對曰: "金某賢者, 我等有謀, 惟恐其聞知也。" 以故長生獲免還鄕, 杜門講學不輟, 兩湖人士, 咸尊仰之。 至是, 首以憲職召之。 以尹知敬爲應敎。 知敬頗有氣骨, 行事不苟。 反正之夜, 與李德泂處變得宜, 時議多之, 故光海時, 雖有染迹柳、朴之累, 而首拜是職。 以趙廷虎爲持平。 廷虎天資忠厚, 志操堅確, 自在韋布, 持論以正。 昏朝時, 在槐院, 累塞群兇子弟之選補, 方兇焰熾盛, 人皆畏之, 而不少撓。 由是, 最爲兇黨所忌嫉, 幾陷不測, 絶迹朝端, 屛居田里, 淸論重之。 至是, 擢拜憲職, 人皆想望風采。 以鄭蘊爲獻納。 蘊樸直有氣節, 初以仁弘門生, 及廢論方張, 獨上章極言, 遂被安置絶島, 士論莫不偉之。 至是, 首拜諫職。 以嚴惺爲檢閱。 曾在癸丑, 李偉卿率兇徒十九人, 首上廢母之疏, 惺時在四館, 以動搖國母罪關倫紀, 盡爲停擧。 以此爲兇徒所嫉, 被削黜十餘年, 至是, 復入史局。
地名: 盈德 (慶尚道, 縣（令）)
年: 1670.0

○丁酉/上御養心閤, 引見大臣及備局堂上。 戶判權大運曰: "秋三朔所用之米, 已過三萬石, 蓋以科外用度之多, 以致如此。 儲蓄將竭, 百官俸祿, 亦將不給, 軍兵放料, 尤爲難繼, 國事可勝言哉?" 校理金錫冑曰: "三朔用米, 已過三萬石, 此自上不能節損而然也。 今若以大布、大帛之儉, 先行於內, 而務從裁損, 至誠救民, 則國計或可繼也。" 時, 飢饉已極, 主家營繕未已, 功費鉅萬, 故諸臣之言如此。 左相許積曰: "今日所急者, 莫如蠲減身役, 而諸臣意見各異。 趙復陽則以爲勿論被災輕重, 當一體全減, 前頭國計, 有不暇論。 臣之愚意, 竊謂不然也。 一年經費, 必有七八千同木綿, 然後可以繼用, 而今若一倂減之, 則國計亦無奈何。 若就尤甚邑全減, 其次半減, 則似或得當矣。" 右相洪重普曰: "臣亦初以復陽言爲是, 國計亦不可不念。 左相分等之言, 似爲得宜。" 兵判金佐明曰: "度支及本兵, 幾盡罄竭, 臣意則雖尤甚邑, 亦不可全減矣。" 大運曰: "復陽聞地部所儲, 有綿布八千同, 而有此全減之議矣。 然此綿布品麤, 不如兵曹之行用者, 不可恃此爲全減。" 大司諫沈梓曰: "除出京各司封不動及外方各處銀布, 以補經用, 則雖全減身役, 豈不可也?" 積曰: "諸臣之言, 皆出於救民, 可謂好矣。 但一年經費, 當用七八千同。 京各司, 則太僕之儲最優, 而不過千同, 其餘五千同, 何以辦出耶?" 上曰: "八路生靈, 擧將塡壑, 不可不區別蠲役, 使之保存。 尤甚邑則全減, 其次則半減, 以示朝家軫恤之意可也。" 積曰: "奴婢身貢, 或有只捧一匹者, 此亦減半乎?" 上曰: "此亦以被災輕重, 或全減, 或半減, 一如諸般身役宜矣。" 其後以吏曹參議金萬基之言, 稍實邑之當納三匹者, 亦減一匹。 通八道尤甚者一百三邑, 其次一百五十六邑, 其餘爲稍實, 而比常年則亦未免凶災矣。 大運曰: "不緊營繕停罷事, 曾已稟定, 而諸處修理之役不輟, 請自今一切停罷。" 上許之。 判尹徐必遠曰: "摠戎牙兵, 專爲守衛單弱而設矣。 壯抄軍殊甚無用, 臣意罷壯抄, 皆屬束伍爲當。" 上問大臣, 積曰: "其意似好, 而壯抄之設, 其來已久, 到今罷之, 未知如何也。" 上又問柳赫然, 赫然曰: "牙兵乃摠戎使親兵, 欲以壯抄添數, 而不爲入番矣。" 積又曰: "必遠必移南陽營將於仁川, 亦未知如何也。" 上曰: "察其形勢而爲之可也。" 大運曰: "慶尙道
              草溪等五邑, 敗船米豆一千三百石, 本曹覆啓蕩滌矣。 其他久遠未捧者, 如盈德甲申條三手糧米、延日ㆍ長鬐癸巳條稅米、密陽己酉條稅米、咸安丁酉以後五年條稅米、玄風己亥條稅米豆、光陽辛丑壬寅兩年條奴婢貢米, 已上七邑敗船米豆未捧者, 亦當一體蕩滌矣。" 上曰: "年久未捧者, 當此無前凶歲, 不可收捧, 亦爲蕩滌, 沙格等竝放宥之可也。"
地名: 盈德 (慶尚道, 縣（令）)
年: 1724.0

○己巳/持平李眞洙啓: "盈德縣令洪鼎輔, 志在矯革, 治尙嚴束, 奸胥猾隷, 敢欲逐去, 戶長、吏房、使令、官奴, 夜環據邑城外要塞道路, 村氓之輸納官供者毆逐之, 衙奴之持狀赴營者遮禁之, 誘脅鄕所, 使入其黨, 不從則縛其妻, 勒受署標, 又持兵器, 突入官門, 凶言恐嚇, 無所不至, 及其間道投狀於營門, 然後始乃恐㤼還現, 游辭謝罪。 鼎輔欲査首唱施刑, 則又復拔劍斷索, 相與逃走, 終賴營門與隣邑, 搜捕六七人, 皆已承款, 因監司遞歸, 未及勘處。 請令結案梟示。" 批曰: "事關綱常, 猶遣敬差推覈。 今以本縣承款, 直施梟示, 非愼刑之道。 令道臣, 嚴覈稟處。"
地名: 盈德 (慶尚道, 縣（令）)
年: 1738.0

○憲府
                【持平金尙迪。】
              申前啓, 不允。 又啓言: "郭外尼舍, 已乖斥左道之義, 而複房幽室, 便作閭寡淫奔之窟, 請東郊兩尼舍, 竝令京兆卽日毁撤。 近日士大夫, 名檢掃地。 娼家妓房, 便作奔走之場, 針婢醫女, 各占風流之案, 甚至閭巷良女, 姿色稍麗, 則身在法從, 要路劫幣, 擧世傳說, 貽羞簪紳。 請前持平鄭廣運刊去侍從之列, 知敦寧李箕翊與凶衍親弟結媾, 請罷職不敍。 前持平鄭俊一逆孥酌處之時, 事多苟且, 請罷職。 吏曹堂上旣通宋敎明之銓郞, 旋沮其進, 非愼公議待名官之道, 請重推。 閔瑗之庸瑣、趙世垕之疲懦, 不合春坊, 請勿復檢擬。 西邑大賊, 掠取公貨, 而尙無狀聞, 請平安監司閔應洙推考, 地方官拿處, 營將罷職。 機張、盈德兩倅之旣貶仍置, 非嚴黜陟之意, 請監司李箕鎭推考, 兩邑守令罷職。 慶尙水使梁彬昏耄殘劣, 請改差。" 批竝不允, 推考及末段三事依啓。
地名: 盈德 (慶尚道, 縣（令）)
年: 1808.0

○己卯/配前慶尙監司尹光顔于茂山府, 島配英陽縣監曺錫倫于巨濟府。 先是, 慶尙監司鄭東觀啓以爲: "定査官推覈, 則當初以影堂私設, 新舊鄕人, 每成鬪鬨, 辛丑、丁未, 竝因營關毁撤, 至癸亥秋, 又爲重建, 前道臣尹光顔, 輪關列邑, 竝令撤新設之祠。 然此影堂, 則所重自別, 而移奉時儀節, 無所知委, 縣監曺錫倫, 全失愼重, 以致院儒官隷之互相紛挐, 堂門奉開之不用鑰匙, 擧措極駭。 至於皇朝紀年、本朝國忌板、大老祠碑文、御筆本, 似亦同入於火, 關係莫重, 萬萬驚心云。" 備局啓言: "祠院私設, 果係朝禁, 撤毁未必爲罪。 但其必欲毁此影堂之意, 跡涉乖當, 如欲毁撤, 則何不通諭章甫, 移報春曹, 而如是草草徑擧, 顯有層激之意乎? 尹光顔, 請拿問定罪。 曺錫倫, 則調發村丁, 召號舊鄕, 且帶許多官隷, 立旗發令, 尤是怪駭。 移奉之節, 固當涓吉整儀, 而滾鬪叫呶, 使兩幀奉出, 委之於校奴手中。 請罷黜拿問, 從重照律。" 允之。 義禁府啓言: "光顔供辭以爲, ‘新鄕之設影堂, 初不出於慕賢之意, 只是憑藉爭任之計, 前後營邑, 亦已屢撤。 而影堂別設者, 道臣勘罪, 昭載《通編》, 先朝辛亥, 因咸昌
              新安書堂, 私奉孔、朱兩夫子影像事, 下敎截嚴, 道臣越俸, 仍令毁之, 定儒生, 移奉闕里祠。 今番不必更爲質問於春曹, 只令本邑, 定士林有司, 還奉於盈德本祠後, 毁其堂舍’ 云矣。 毁撤雖遵法典, 而不報春曹, 儀節所當詳細, 而一付該邑, 終歸失禮欠敬之科。 請配于茂朱。" 右議政金載瓚箚論: "尹光顔得罪斯文, 多士齊討, 王府議平, 大非廷尉當之義, 特配以邊遠, 當該堂上, 施以譴罷。" 賜批從之, 特削判義禁趙尙鎭職。
地名: 慶山 (慶尚道, 縣（令）)
年: 1431.0

○禮曹啓: "京畿
              衿川住戶長莊美, 父歿未幾, 母又歿, 連守墳, 一日一歠粥, 朔望致祭, 至今不廢。 交河縣住黃檿父母沒, 連六歲守墳, 蔬食歠粥, 寢苫枕塊, 哭泣不輟。 陰竹縣住尹珠, 其父得疾, 專身不遂, 不離側奉養, 及歿, 擗踊哭泣, 廬墓三年。 兪賁父歿守墳, 泣血三年, 未嘗見齒。 金均母歿, 織屨編茵, 賣以爲食, 廬墓三年, 又三年不廢朔望之奠。 川寧縣住安六孫年十一父歿, 廬墓三年。 陽智縣住韓信事父母盡愛敬, 父歿守墳, 不廢朝夕之奠, 哀慼三年。 高陽縣住生員洪伊年過四十, 不求聞達, 不離親側奉養, 雖難繼之物, 盡力求索以獻。 楊州府住前訓導申安善年方五歲父歿, 奉母孝養, 及母死, 合葬于父墳, 三年不出洞口, 朝夕朔望奠兩墳如一, 不作佛事, 鄕黨敬信。 原平住及第李孟畯妻文氏年二十一夫亡, 守信凡三十年。 全羅道
              全州記官李貞年十二母歿, 抱屍哀呼, 晝夜不輟, 居于殯側, 親自炊爨, 以供朝夕, 守墳三載。 茂珍郡記官金羅年九歲母歿, 廬于墳側, 以終三年。 南原府住姜一遇年十六母歿, 守墳三年, 以禮終制。 龍安縣住高天桂, 己亥年征對馬島時, 代父以行, 被虜拘留, 至庚子年乃還, 父已死, 行喪三年, 養其母盡孝。 茂珍郡住船軍李實妻年十四, 擧家瘟疫, 隣里不通, 母及兄俱歿。 女與其父藁葬於外, 父又歿, 女呼天擗地, 以槽掩葬父屍, 晝夜不離。 疫氣旣息, 乞貸邑里, 先葬父母, 後葬其兄。 全州住參軍鄭尙周妻金氏年二十六夫亡, 隨夫母以居, 年逾八十, 孝養無違。 康津縣住生員金适妻金氏, 年二十五夫亡, 不離姑側, 奉養至誠, 愈久不衰。 慶尙道
              慶山縣住孫日宣, 家有疫疾, 父歿未期, 母又歿, 人皆畏避。 日宣親負屍藁葬, 朝夕哀哭, 遂同穴而葬, 歠粥面墨, 盡心致奠, 以終三年。 寧海府住朴龍, 無奴僕, 産業至貧, 父歿葬訖, 廬于墓, 不顧生産。 大丘郡(任)
                〔住〕
              船軍朴得春, 家貧無賴, 母死守墳, 歠粥擔石。 至騎船之期, 則賣田雇人, 以代其役, 遂終三年。 永川郡住散員金學文事親孝, 得四時新物, 必先獻父母, 父歿身係船軍, 未得恒居墳側, 番上則戍海, 番下則守墳, 薦時食一如生時。 忠淸道
              稷山縣住食醫崔子雲, 母歿守墳三年, 朝夕哭泣, 親執炊爨。 父專身不遂, 臥床者七月, 子雲親自湯(樂)
                〔藥〕
              , 灸之得差, 猶不離側, 盡心孝養。 洪州住陳謹, 年方十歲父歿, 哀痛過情, 及母死, 廬于墓側, 朝夕哀呼。 大興縣住朴近妻郭氏, 年二十六夫死, 斬衰三年, 祥禫之後, 不歸其家, 侍舅姑側, 紡績織紝, 以供衣服, 親調甘旨以奉養。 保寧縣女甘勿伊年三十九夫亡, 服衰三年。 服闋, 母及兄弟欲嫁之, 匿不從, 隨子以居。 舅死, 又喪三年, 母死, 又喪三年。 公州住金叅妻朴氏年十八夫亡, 親備朔望之奠, 以終三年, 隨舅氏以居, 盡心奉養者, 今四十三年。 溫水縣住姜訥妻年二十五夫亡, 母欲奪志, 不從, 守節至今。 泰安郡住金洽妻若信年三十三夫亡, 服喪三年, 隨舅姑盡孝養, 及舅姑歿, 又行三年喪, 至今守信。 平安道
              安州住魯思點, 父歿守墳三年, 朝夕哭奠, 負土成墳。 上項孝子節婦內, 未蒙褒賞者, 依他例復戶; 孝子才堪從仕者, 量才敍用。" 從之。
地名: 慶山 (慶尚道, 縣（令）)
年: 1468.0

○傳旨內需司: "賜粹嬪, 高陽農庄奴毛知里稻、黃豆幷六百石, 溫陽農庄奴得萬稻、黃豆幷四百石, 及高陽農舍奴哲山所受水田可種三石地; 尹昭訓, 楊州奴金三所受水田可種一石地; 月山君
              婷, 公州農庄奴元生稻、黃豆幷一千四百石, 慶山農庄奴介叱同稻、黃豆幷一千六百石, 忠州奴貴今所受水田可種二石地; 者乙山君,
                【今上諱。】
              
              稷山農庄奴末乙生稻、黃豆幷二千石, 積城奴石乙仇知所受水田可種二石地; 慶根,
                【卽明懿公主。】
              
              忠州農庄奴貴今稻、黃豆幷二千石, 水田可種二石地。"
地名: 慶山 (慶尚道, 縣（令）)
年: 1471.0

○刑曹三覆啓: "慶山囚官奴金禾再犯竊盜罪, 會寧囚金升右盜殺朴末巾牛罪, 依大典, 絞待時, 依受敎, 妻子永屬邊邑奴婢。 明川囚正兵金尙連刺殺金石罪, 律該斬待時。" 從之。
地名: 慶山 (慶尚道, 縣（令）)
年: 1488.0

○傳旨義禁府曰: "僧六淸橫行慶尙諸邑, 多般作弊。 慶山地面瓦家三十三間、草家三間造排, 曾畜故李忠良婢爲妻, 又濫役良人金叱同, 其推鞫以啓。"
地名: 慶山 (慶尚道, 縣（令）)
年: 1490.0

○司憲府啓: "幼學孫世雍, 其父尙長, 以前任慶山縣令時, 奴婢誤決事, 當刑訊, 怨懟上言罪, 律該杖一百, 徒三年。" 命示領敦寧以上。 沈澮、尹弼商、盧思愼、尹壕議: "依憲府所啓施行。" 洪應、李克培議: "若以疏內之辭抵罪, 則雖杖一百, 猶有餘辜。 但無識儒生, 祇欲文辭激切耳, 末減何如?" 傳曰: "予豈怒其救父? 只欲治其傲慢之罪耳, 只贖杖八十。"
地名: 慶山 (慶尚道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 慶山 (慶尚道, 縣（令）)
年: 1719.0

○諫院申前達。 又言: "慶山縣監沈壽俊, 蠱惑官婢, 率蓄衙中, 及其身死, 親自護喪。 請罷職不敍。" 世子可之。
地名: 慶山 (慶尚道, 縣（令）)
年: 1730.0

○設鞫于本府。 罪人椷刑問二次, 第四度直招云: "臣之婢貞業曰: ‘吾發一言, 則吾之上典及洞內人, 皆被禍。’ 臣之子世說曰: ‘其言似是, 天海者類, 守命母、必雄母, 貞業一處鉤覈, 則當歷歷告之。’ 上年冬間, 招問貞業則貞業曰: ‘必雄得罪於國, 有怨國之心, 與守命同入闕中放火, 當得寶具, 而自多好事。’ 云云。 自聞此變, 不卽告變之罪, 萬死甘心。 必雄、守命同黨, 卽漢江越邊居黃別將、部洞居南慶山之子兄弟、權瑎養子之同生、朴行義之子、睦天任, 往來松山云。 故訓將李䌖之子、燾島居南夏範、泮儒黃進士、廣州
              李觀濟、金一夔之次子及第者、南小洞
              吳慶增皆入之。 守命母言于貞業曰: ‘會賢坊
              沈判書家富, 入之爲好。 柳䋱之弟亦入之, 南人中稍出頭角者, 皆入之, 貞業與守命相親, 故箇箇知之。 至於放火之計, 則以爲: ‘必雄先入放火, 則闕內必撓亂, 此際率無賴黨六七十名入去, 爲罔測之計, 無賴輩思孝之軍官呂必迪入之, 譯官卞三錫、其子時昌、時和入之, 大興郡守趙隆, 擔當放火, 請由上來, 朱世邦亦欲領率無賴黨李夢燁之子及第者、必迪之四寸必彦, 亦入之。’ 貞業、守命, 丁寧傳說。"

○上親臨鞫囚。 問罪人椷曰: "汝之昨日上款遲晩, 已極虛謊, 而再次招辭, 亦極殊常。 必雄雖妖惡, 此等凶謀, 豈可與一士夫家婢子, 共謀? 而汝初不預知, 則此等之言, 主婢之間, 豈可徑先說道耶? 此汝與必雄, 爛熳凶謀之後, 敢生歸於知情之科, 言言而貞業, 事事而貞業者, 明若觀火。 上款遲晩時, 天海之事, 尤極凶獰。 汝有何怨國之心, 締結凶徒, 作此亘古所無之凶逆? 無隱直招。" 刑問三次, 第十六度直招云: "臣家有老松, 爲結架, 招致必雄, 一招再招, 且供酒食相親。 必雄與守門將申行楫奴子相親, 故行楫使其奴子, 招送。 必雄雖庸劣, 慣於出入闕內, 同事然後可以爲逆。 臣有萬死無惜之罪, 聞其謀而不卽發告。 昨日本府, 旣已指告諸人, 捉來推問, 則可以詳知。 其中朴行義之子, 自前善入於此等事, 如必雄、守命之類, 相與締結貞業, 來言於臣。 必雄常謂臣曰: ‘吾見兩班, 不爲不多, 見君好花草, 可與爲言。’ 乃以怨國謀逆之說, 言于臣, 臣曰: ‘知汝面不幸。’ 必雄曰: ‘今如走岸之步, 旣發此言之後, 若或被捉, 則吾當推諉於君。’ 事勢所迫, 不得不與之同事。 昨日所告必迪同入事, 必雄常常言之。 蓋必迪得罪於吳命恒, 爲思孝軍官, 必雄以爲: ‘持火藥入闕放火之際, 必迪有勇力, 可以用之。’ 黃琦以弼夢之軍官, 守命常與之同杯酒交好, 故入於其中。 南慶山之子, 必雄常曰: ‘其家富, 可使入於吾黨。’ 其後聞此人, 有大家, 上年無端賣貰, 其價用於用處。 權瑎之養子同生入之事, 守命傳之於臣。 睦天任,渠之奴子以爲: ‘一番見敗, 又復以此等事, 使吾使喚乎? 所謂使喚者, 宮墻外往待事也。’ 蓋天任使其奴, 偕道隆奴,同會於武德門外, 其處多草家, 可以隱伏俟便, 踰墻放火。 李䌖子, 守命以爲: ‘其家富甚, 要入之, 旣入之後, 貧甚反爲索債於我, 大苦。’ 南夏範以善占, 故必雄求得之, 而言之於臣, 所謂欲占之事, 卽踰越宮墻事也。 黃進士, 居齋儒生, 其人自嶺南來住泮中, 必雄言: ‘黃進士有義氣, 且善文。’ 李觀濟, 守命言, 亦是多義氣, 金一夔之子, 守命言之。 一夔之姪遠慶, 卽臣之同生兄楫之妻娚, 故貞業曰: ‘某宅兩班, 皆入於好事。’ 臣以此知一夔之兩子皆入。 吳慶增與必雄, 隔墻相親, 沈判書家, 必雄言之, 而臣不知誰某。 臣之同黨, 或有約束不來者, 或有先諾後悔者, 故黨與不多。 柳䋱弟自初入之, 兩班烏合, 如必迪之類。 李夢曅子欲過遷葬, 賣畓置五十兩銀子, 故誘而入之, 必雄言之。 又云: ‘呂必彦若不入, 不可爲也。’ 天海者流事, 上年秋間, 朴行義之子問於臣曰: ‘君知必雄之意氣乎? 此人足辦天海事。 貞業常恐喝曰: ‘若遇我不善, 則當以罔測之言, 告於駕前。’ 如天海之事, 臣持身不謹, 必雄往來之際, 奇禍已兆, 若忽然迫逐, 則大禍立至, 不得不與之同事, 謀逆同參的實。" 椷所告卞時和父子、朱世邦, 命勿逮, 蓋時和等, 以閭巷人, 不當參涉於凶謀故也。